Nõndaviisi. Kui ma pargin oma auto tasulisse parkimisalasse ning ma tean, et mul läheb kauem, kui 15 minutit, siis ostan pileti. Aga sel juhul kaotan ma oma nö 15 tasuta minutit. Seega võiks ju olla nii, et kui ma libistan kell 16.00 25 EEKi automaati, ehk tunni aja raha, siis võiks parkimispilet kehtida kuni 17.15ni. Või  kui see tehnoloogia osutub liiga keerluliseks, siis liidab auväärt kontrolör ise 15 minutit juurde. Ma nüüd ei oska 100% öelda, äkki peab automaadil mingit nuppu vajutama, et see 15 minutit ka juurde lisaks, aga kuulnud pole ma sellest küll. Ma nüüd ei taha igatahes öelda seda, et mul oleks rahast kahju, aga see jätab mulle nö back-up variandi. Ehk läheb törts kauem, aga selle törtsu eest küll nelja sotti maksta ei taha. Ehk on ka selle variandi juures mingisugused võimalused omavalitsust tillist tõmmata,  aga see on juba kallite kommenteerijate au seda mulle mainida. Kuid idee on iseenesest mõeldav ja teostatav. Miks peaksid parkimise eest tasujad oma 15 minutit kaotama?